Ноҳияи Мурғоб

Ноҳияи Мурғоб () — яке аз ноҳияҳои Вилояти Мухтори Кӯҳистони Бадахшон аст.

Ин ноҳия 27 октябри соли 1932 таъсис ёфтааст. Маркази ноҳияи Мурғоб шаҳраки Мурғоб () аст, ки 324 км шарқтар аз шаҳри Хоруғ дар канораи рӯди Мурғоб ҷой дорад.

 Ҷойгоҳ 
Ноҳияи Мурғоб дар шимол бо вилояти Ӯши Қирғизистон, дар шарқ бо ноҳияи мухтори Синчиён-Уйғуристони Чин, дар ҷануб бо вилояти Бадахшони Афғонистон ҳаммарз мебошад. Ин ноҳия дар шимолу ғарб бо ноҳияҳои Сангвору Лахш ва дар ғарб бо ноҳияҳои Ванҷ, Рӯшон, Шуғнон, Роштқалъа ва Ишкошим ҳамсоя аст.

Аз шарқи ноҳияи Мурғоб ба ғарби он рӯдҳои Марғоб ва Ғунд гузар мекунанд, ки ба рӯди Панҷ мерезанд.

Ноҳияи Мурғоб 38442,2 км² масоҳат дорад. Ноҳияи Мурғоб, ки дар баландии беш аз 3,5 ҳазор метр аз сатҳи баҳр ҷойгир буда, яке аз нодиртарин маконҳои дидании вилояти Бадахшони Тоҷикистон аст, барои зиндагии инсон чолишҳои худро дорад. Баландкӯҳи сарду зебоманзар на ба ҳар инсон барои зиндагӣ мувофиқ аст. Камбуди шадиди оксиген аз хусусиятҳои вижаи табиати Мурғоб мебошад.
Тӯли умри инсон дар ноҳия аз 55 то 65 солро ташкил медиҳад.Чаро сокинони Мурғоб кӯтоҳумранд?

 Мардум 
Сол199220122013201420152016201720182019202020212022Аҳолӣ,  ҳазор наф.13,914,014,014,214,414,715,015,315,615,916,216,5

 Бахшбандӣ 
Бар асоси Қонуни тақсимоти кишварӣ, ноҳияи Мурғоб 1 шаҳрак ва 5 ҷамоат дорадФеҳристи номи маҳалҳои Тоҷикистон. — Душанбе: Сарредаксияи илмии Энсиклопедияи Миллии Тоҷик, 2013. — 332 с.

Ҷамоатҳои ноҳияи Мурғоб Ҷамоат Аҳолӣ Деҳаҳо  шаҳраки Мурғоб   6365  Мурғоб Аличур  1788 Аличур, Башгумбаз, Булункӯл Гожо Бердибоев 3124 Конакурган, Карадомор, Карасуу, Мадиян, Мамадзаир, Токтомушбек, Чештебе   Каракӯл   3532  Каракӯл, Караарт, Жанижер Қизилработ  1471  Токтомуш, Акбейт, Қизилқурум, Чештебе 
Шаймак  Рангкӯл  1165  Рангкӯл, Суубашӣ, Чечектӣ, Шатпут

 Ҳукумат 
Сарвари ноҳияи Мурғоб Раиси Ҳукумати он аст, ки аз ҷониби Раиси Ҷумҳури Тоҷикистон таъйин мегардад. Ниҳоди қонунгузори ноҳияи Мурғоб - Маҷлиси намояндагони халқӣ мебошад, ки аз тарафи ҳама мардуми ноҳияи Мурғоб ба муддати 5 сол интихоб мешавад.

 Иқлим 
Иқлими ноҳия баландкӯҳи якбора континенталӣ буда, унсурҳои иқлими континенталӣ дорад, тобистони гарм ва зимистони сарди шадид дорад. Зимистон аз октябр то апрел давом мекунад. Ҳарорати миёнаи солона +15,0 °С; харорати миёнаи январ -16,5°С, мохи июл +20,0°С. Ҳарорати ҳадди ақали мутлақ -53 °C, ҳадди ҳарорати мутлақ +50 °C буд. Дар қаламрави ноҳия ба ҳисоби миёна соле 110—200 мм бориш меборад (аксари бориш дар фасли баҳор ва тирамоҳ ба амал меояд). Таъсири бартарӣ ба ҷараёни солонаи бориш дар ҷараёни интиқоли массаи ҷанубу ғарбӣ тавассути равандҳои сиклонӣ мебошад. Мавсими нашъунамои рустаниҳо 180-200 рӯз давом мекунад.

 Эзоҳ 

 Манобеъ 
 Чаро сокинони Мурғоб кӯтоҳумранд?

 Пайвандҳо 
 Бурхан-уд-Дин-Хан Кушкеки, Путеводитель по Каттагану и Бадахшану
 Камалиддинов Ш.С. Историческая география Южного Согда и Тохаристана по арабоязычным источникам IX - начала XIII вв.
 Постников А.В. Схватка на «Крыше Мира»: политики, разведчики и географы в борьбе за Памир в XIX веке. М.: Памятники исторической мысли, 2001. 416 стр., 8 л. карт. ISBN 5-88451-100-0

Гурӯҳ:Ноҳияҳои Тоҷикистон
Гурӯҳ:Вилояти Мухтори Кӯҳистони Бадахшон
Гурӯҳ:Ноҳияҳои Вилояти Мухтори Кӯҳистони Бадахшон
Гурӯҳ:Ноҳияи Мурғоб